এবার রোজভ্যালি কাণ্ডে সক্রিয় হচ্ছে কেন্দ্রীয় গোয়েন্দা সংস্থা সিবিআই। সারদার পর এবার রোজভ্যালি কাণ্ডেও কোমর বেঁধে নামছে সিবিআই। চলতি মাসেই রোজভ্যালির কর্ণধার গৌতম কুণ্ডুকে নিজেদের হেফাজতে নিচ্ছে সিবিআই। ভুবনেশ্বর আদালতে এই সংক্রান্ত আবেদন করে রোজভ্যালির কর্ণধারকে ওড়িশা নিয়ে গিয়ে জেরা করবে সিবিআই।
 ওয়েব ডেস্ক: এবার রোজভ্যালি কাণ্ডে সক্রিয় হচ্ছে কেন্দ্রীয় গোয়েন্দা সংস্থা সিবিআই। সারদার পর এবার রোজভ্যালি কাণ্ডেও কোমর বেঁধে নামছে সিবিআই। চলতি মাসেই রোজভ্যালির কর্ণধার গৌতম কুণ্ডুকে নিজেদের হেফাজতে নিচ্ছে সিবিআই। ভুবনেশ্বর আদালতে এই সংক্রান্ত আবেদন করে রোজভ্যালির কর্ণধারকে ওড়িশা নিয়ে গিয়ে জেরা করবে সিবিআই। ইতিমধ্যেই রোজভ্যালির সেকেন্ড ইন কমান্ড শিবময় দত্তকে গ্রেফতার করেছে সিবিআই। শিবময় সিবিআই হেফাজতে থাকাকালীনই গৌতম কুণ্ডুকে জেরা করতে চান গোয়েন্দারা। রোজভ্যালিকাণ্ডে বৃহত্তর ষড়যন্ত্র ও প্রভাবশালীদের যোগসাজশ খুঁজে বের করতে গৌতম কুণ্ডু ও শিবময় দত্তকে একসঙ্গে জেরা করতে চায় সিবিআই।